Tranquility Base Hotel & Casino
Tranquility Base Hotel & Casino – šeštasis anglų roko grupės „Arctic Monkeys“ studijinis albumas, išleistas 2018 m. gegužės 11 d. Tai – pirmasis grupės albumas per penkerius metus, nuo 2013 m. išleisto „AM“. Jam pristatyti išleisti du singlai: „Four Out of Five“ ir „Tranquility Base Hotel & Casino“. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 86 tūkstančiai kopijų ir jis debiutavo pirmojoje albumų reitingo vietoje, tampant šeštuoju grupės įrašu, pasiekusiu šią viršūnę. 2018 m. birželio mėnesio duomenimis, Jungtinėje Karalystėje parduota per 100 tūkstančių kopijų ir albumas tapęs auksiniu. Žurnalas „NME“ ir laikraštis „The Independent“ albumui skyrė antrąją vietą savo geriausių 2018–ųjų albumų sąrašuose. „Tranquility Base Hotel & Casino“ buvo nominuotas 2018 m. „Mercury Prize“ apdovanojimui, o 2019 m. vykusiuose „Grammy“ apdovanojimuose albumas susilaukė nominacijos geriausio alternatyviosios muzikos albumo kategorijoje bei daina „Four Out of Five“ – geriausio roko atlikimo.